கேள்வி: தயாராம் சகானி - தொல்லியல் ஆய்வாளராக குறித்து விரிவாக சொல்லுங்கள்.
பதில்: தயாராம் சகானி, 1903ல் பிரித்தானிய பஞ்சாப் மற்றும் ஐக்கிய மாகாணம் சரகத்தில் தொல்லியல் ஆய்வாளராக, ஜெ. பி. வேகில் தலைமையில் பணியாற்றினார். தயாராம் சகானி, 1906ல் பிகார் உள்ள ராஜகிரகம் அகழாய்வுகள் மேற்கொண்டார். செப்டம்பர், 1907ல் பிகார் மாநிலத்தின் மேற்கு சம்பாரண் மாவட்டம் ராம்பூர்வா காளை மற்றும் சாரநாத் பௌத்த தொல்லியல் களங்களை, இந்தியத் தொல்லியல் ஆய்வகம் தலைமை இயக்குநர் ஜான் மார்ஷல் (தொல்பொருள் ஆய்வாளர்) இணைந்து அகழாய்வுகள் மேற்கொண்டவர். தயாராம் சகானி 1911 முதல் 1912 முடிய லக்னோ அருங்காட்சியகத்தின் பொறுப்பாளராக பணியாற்றினார். பின்னர் ஜம்மு காஷ்மீர் இராச்சியம் தொல்லியல் துறைக்கு மாற்றப்பட்டார். 1917ல் பஞ்சாப் மாகாணம் (பிரித்தானிய இந்தியா) மற்றும் ஐக்கிய மாகாணம் தொல்லியல் துறையின், லாகூர் அலுவலகத்தில் துணை கண்காணிப்பாளராக பதவியேற்றார். தயாராம் சகானி சிந்து வெளி நாகரீகம் களத்தின் அரப்பாவில் அகழ்வாய்வுப் பணிகளில் கலந்துகொண்டார். தயாராம் சகானி, இந்தியத் தொல்லியல் ஆய்வகத்தின் தலைமை இயக்குநராக, 1931 முதல் 1935 முடிய தில்லியில் பணியாற்றினார்.[http://asi.nic.in/asi_aboutus_history.asp Dirctor Generals of ASI] இந்தியத் தொல்லியல் ஆய்வகத்தின் தலைமை இயக்குநராக பதவியேற்ற முதல் இந்தியர் என்ற பெருமை தயாராம் சகானிக்கு உண்டு.